recursal/SuperWikiNEXT-32B huggingface dataset:
**சவானி இரவீந்திரா**, (*Savani Ravindra*) அல்லது **சவானீ இரவீந்திரா**, அல்லது **சவானி ரவீந்திர கங்குர்தே தாண்டே** (மராத்தி: सावनी रविंद्र ; பிறப்பு 22 சூலை 1989), மராத்தி இசைத் துறையில் ஒரு பாடகர் ஆவார்.

இளமை
----

இரவீந்திரா மருத்துவர் இரவீந்திர கங்குர்தே மற்றும் மருத்துவர் வந்தனா கங்குர்தே ஆகியோரின் மகளாவார். இவர் புனே பெர்குசன் கல்லூரி பள்ளிப்படிப்பை முடித்தார். இவருக்கு வலுவான பாரம்பரிய பின்னணி உள்ளது. பண்டாரிநாத் கோலாபுரியால் பாரம்பரிய குரல்களில் பயிற்சி பெற்றார். ரவி தத்தே என்பவரால் கஜலில் பயிற்சி பெற்றார். 2011-இல். ஐ.டி.ஈ.அ. சரிகமா பாடகர்களில் இறுதிப் போட்டிக்குத் தேர்வு செய்யப்பட்ட ஐந்து பேரில் சவனி ரவீந்திராவும் ஒருவர்.

தொழில் வாழ்க்கை
---------------

பண்டிட் ஹிருதயநாத் மங்கேசுகருடன் சேர்ந்து, சவானி புகழ்பெற்ற பாடகர்களான சுரேஷ் வாட்கர், அருண் தாதே, ரவீந்திர சாதே, ரவீந்திரன் ஜெயின், உத்தரா கேல்கர் மற்றும் ஸ்ரீதர் பாட்கே ஆகியோருடன் இணைந்து பாடியுள்ளார்."ஆஷாயே", "கேன்வாஸ்" மற்றும் "அஜுனாஹி (மராத்தி) " போன்ற இசைத் தொகுப்புகளில் பாடியுள்ளார். *பிளாக் அண்ட் ஒயிட்*,  *கசல் கா சஃபர்*  மற்றும் *குல்சார் பாத் பஷ்மின் கி* போன்ற இசை நிகழ்ச்சிகளுக்காக இவர் பாடியுள்ளார்.*அஜாப் லக்னாச்சி கஜப் கோஷ்ட்*  மற்றும் *குனி கர் தேதா கா கர்* போன்ற படங்களில் பாடியுள்ளார். இவரது மராத்தி பாடல்களில் ஒன்றான "து மாலா மி துலா குங்குனு லாக்லோ-ஹொனார் சுன் மி ஹியா கர்ச்சி-ஜீ மராத்தி", பாடகர் "மங்கேஷ் போர்கோன்கருடன்" பாடிய காதல் பாடல் ஆகும். சிறீரங் பாவேவுடன் இணைந்து மராத்தியில் ஒளிபரப்பான பிரபல தொலைக்காட்சி தொடரான 'கமலா' வின் தலைப்புப் பாடலையும் பாடியுள்ளார். மராத்தி திரைப்படமான 'சாய்ரத்' இல் பின்னணி பாடகராகவும் இருந்தார்.

விருதுகள்
---------

67ஆவது தேசிய திரைப்பட விருதுகளில் சிறந்த பெண் பின்னணிப் பாடகிக்கான தேசிய திரைப்பட விருது சவானி ரவீந்திராவுக்கு வழங்கப்பட்டது. ஆப்லா அவாஜ் "நாரி சக்தி விருதினை" பெற்றார்.

மேற்கோள்கள்
-----------

1. ↑  "::Pandit Pandharinath Kolhapure". Pandharinathkolhapure.com. 16 February 1930. பார்க்கப்பட்ட நாள் 18 April 2014.
2. ↑  "Dattaprasad Ranade and Savaniee Ravindrra during the ghazal programme organised by Saptak in Nagpur". *The Times of India*. n.d. பார்க்கப்பட்ட நாள் 18 April 2014.
3. ↑  "Zee Marathi announces the winner of IDEA Sa Re Ga Ma Pa". Indiantelevision.com. 24 October 2011. பார்க்கப்பட்ட நாள் 18 April 2014.
4. ↑  "Hridaynath Mangeshkar – Singer, Music Director". MySwar. 26 October 1937. பார்க்கப்பட்ட நாள் 18 April 2014.
5. ↑  "Gulzar… Baat Pashmine Ki". Nicheentertainment.com. n.d. பார்க்கப்பட்ட நாள் 18 April 2014.
6. ↑  "Savani Ravindra". Gomolo.com. n.d. பார்க்கப்பட்ட நாள் 18 April 2014.
7. ↑  "Black and White". Nicheentertainment.com. n.d. பார்க்கப்பட்ட நாள் 18 April 2014.
8. ↑  "Ghazal Ka Safar – A Musical Journey". Nicheentertainment.com. n.d. பார்க்கப்பட்ட நாள் 18 April 2014.
9. ↑  "Kuni Ghar Deta Ka Ghar (2013) Cast and Crew | Actor Actress Director Of Kuni Ghar Deta Ka Ghar Marathi Movie". Gomolo.com. n.d. பார்க்கப்பட்ட நாள் 18 April 2014.
10. ↑  "Ajab Lagnachi Gajab Gosht (2010)". Gomolo.com. 24 September 2010. பார்க்கப்பட்ட நாள் 18 April 2014.

வெளி இணைப்புகள்
---------------

* அதிகாரப்பூர்வ இணையதளம்
* சவனி ரவீந்திரமீதுஃபேஸ்புக்

வார்ப்புரு:National Film Award Best Female Playback Singer
**வெமுரி கக்கையா** (*Vemuri Gaggayya*) (1895-1955) ஒரு இந்திய நடிகரும் பாடகரும் ஆவார். இவர் தெலுங்குத் திரைப்படங்கள் மற்றும் தெலுங்கு நாடகங்களில் தனது படைப்புகளுக்காக அறியப்பட்டவர்.

கக்கையா 1913-28 காலகட்டத்தில் கிருஷ்ணா மாவட்டம் மைலவரத்தில் "மைலவரமா பால பாரதி நாடக சமாஜத்தின்" முக்கிய உறுப்பினராக இருந்தார். "மைலாவரம் தியேட்டர்" மூலம், கக்கையா புராண பாத்திரங்களுக்கு பெயர் பெற்றவர். இவரது நாடக நிகழ்ச்சிகளைக் கண்ட சி. புல்லையா திரைப்படத் துறைக்கு இவரை அழைத்து வந்தார். 

1933ல் புல்லையா இயக்கிய சதி சாவித்திரி படத்தில் யமனாக நடித்தார். இப்படம் 2வது வெனிஸ் திரைப்பட விழாவில் கௌரவ பட்டயத்தைப் பெற்றது.   *ஸ்ரீ கிருஷ்ண லீலாலு* (1935), ஜலந்திராவின் *சதி துளசி* (1936), *சண்டிகா* ( 1940), மற்றும் *பக்த பிரகலாதா* (1942) (இரணியகசிபு ) போன்றவை இவரது மற்ற முக்கிய பாத்திரங்கள். இவர் "போ பாலா பொம்மிக்கன்" மற்றும் "திக்கரமுலு சைதுனா" போன்ற பிரபலாமான பாடல்களை பாடியுள்ளார்.

ஆரம்ப கால வாழ்க்கை
------------------

கக்கையா 1895 ஆம் ஆண்டு ஆந்திர மாநிலம் குண்டூர் மாவட்டத்தில் உள்ள வெமுருவில் பிறந்தார். சிறுவயதிலேயே தந்தையை இழந்த இவருக்கு இவரது மூத்த சகோதரர் இவருக்கு கல்வி கற்பிக்க முயன்றார். ஆனால் தனது முயற்சியில் தோல்வியடைந்தார். 1913 இல் இராமலட்சுமி என்பவரை மணந்தார். அந்த நாட்களில், சுரபி நாடக நிறுவனம் ஆந்திர பிரதேசம் முழுவதும் நாடகங்கள நடத்தி பெரும் கூட்டத்தை ஈர்த்து வந்தது. இதன் தாக்கத்தால் இசையும் பாடலும் கற்றுக்கொண்டார். அதே குழுவில் சேர்ந்து அவர்களுடன் சுற்றுப்பயணம் செய்து பல நாடகங்களில் நடித்தார். இவரது மகன் வேமுரி ராமையாவும் மேடை நடிகராக இருந்தவர்.

இறப்பு
------

வேமுரி கக்கையா 1955 ஆம் ஆண்டு டிசம்பர் 30 ஆம் தேதி தனது சொந்த கிராமமான வேமுருவில் இறந்தார்.

சான்றுகள்
---------

1. ↑  Narasimham. "Sati Savithri (1933)". .
2. ↑  Bhagwan Das Garg (1996). *So many cinemas: the motion picture in India*. Eminence Designs. பக். 86. பன்னாட்டுத் தரப்புத்தக எண்:81-900602-1-X. .
3. ↑  Luminaries of 20th Century, Potti Sreeramulu Telugu University, Hyderabad, 2005.
4. ↑  "Famous artists in Andhra Natakam".

வெளி இணைப்புகள்
---------------

* ஐ.எம்.டி.பி இணையத்தளத்தில் வேமுரி கக்கையா
**பாம்பன் – இராமேசுவரம் புதிய இருப்புப் பாதை பாலம்**, இந்தியாவின் தமிழ்நாடு மாநிலத்தில் உள்ள மண்டபம் - இராமேசுவரம் தீவுவை இணைக்கும் புதிய இருவழி இருப்புப் பாதை பாலமாகும். பாக்கு நீரிணையில் உள்ள பாம்பன் பாலம் அருகே 30 மீட்டர் தொலைவில் நிறுவவுள்ள இப்புதிய இருவழி இருப்புப் பாதை அமைக்க 13 நவம்பர் 2019 அன்று பூமி பூஜை போடப்பட்டது.

இதன் பணி 28 பிப்ரவரி 2020 (வெள்ளிக் கிழமை) அன்று துவக்கப்படது. ரூபாய் 250 கோடி மதிப்பில் நிறுவப்படும் இப்பாலம் 2.05 கிலோ மீட்டர் நீளம் கொண்டது. மேலும் இப்பாலம் கட்டுவதற்கு கடலில் 36 மீட்டர் ஆழத்தில் துளையிட்டு, 333 தூண்கள் நிறுவப்படவுள்ளது. இத்தூண்களை இணைக்க தடித்த 99 எஃகு பட்டைகள் பயன்படுத்தப்படுகிறது. பாலத்தின் மையப் பகுதியில் 77 மீட்டர் நீளத்தில் தூக்குப்பாலம் அமையவுள்ளது. அதனை மின்மோட்டார் மூலம் தானாகவே திறந்து மூடும் வகையில் அமைக்கப்படுகிறது. தூக்குப்பாலத்தில் கண்காணிப்பு கேமரா உள்ளிட்ட அனைத்து தகவல் தொடர்பு வசதிகளும் இடம் பெறும்.

இக்கடல் இருப்புப் பாதை பாலம் அமைக்கும் பணியை **இரயில் வளர்ச்சி நிறுவனம்** சார்பில் அகமதாபாத்தை தலைமையிடமாகக் கொண்ட *இரஞ்சித் கட்டுமான நிறுவனம்* மேற்கொள்கிறது. இரண்டு ஆண்டுகளில் இப்பணியை முடிக்கத் திட்டமிடப்பட்டுள்ளது. இப்பணி முடியும் வரை பழைய பாம்பன் இருப்புப் பாதை பயன்பாட்டில் இருக்கும்.

மேற்கோள்கள்
-----------

1. ↑  RVNL begins construction work of new Pamban rail bridge
2. ↑  TN: Construction work of new Pamban Rail Bridge in full swing
3. ↑  பாம்பன் கடலில் ரூ.250 கோடியில் கட்டப்படும் புதிய ரெயில்வே பாலத்துக்கு தூண் அமைக்கும் பணி தொடங்கியது
4. ↑  "பாம்பன் கடலில் புதிய ரெயில்வே பாலத்துக்கு தூண் அமைக்கும் பணி தொடங்கியது". Archived from the original on 2020-02-29. பார்க்கப்பட்ட நாள் 2020-02-29.
5. ↑  RANJIT BUILDCON LIMITED

வெளி இணைப்புகள்
---------------

* புதிய பாம்பன் பாலத்தின் சிறப்புகள் !
சேலம் நிறைகோல் தமிழ்ச்சங்கம்:
-----------------------------

சேலம் நிறைகோல் தமிழ்ச்சங்கம் தமிழின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் தம் பணிகளைச் செய்து வருகிறது. மறைந்து வரும் தமிழரின் பண்பாடு, நாகரீகம், கலை போன்றவற்றை நிலைநாட்டும் நன்னோக்கோடும், எங்கோ ஒரு மூளையில் முடங்கிக்கிடக்கும் திறமை வாய்ந்தவர்களின் திறனை வெளிக் கொணர்வதற்காகவும் இச்சங்கம் உருவாக்கப்பட்டு இயங்கி வருகிறது.

வரலாறு:
-------

சேலம் நிறைகோல் தமிழ்ச்சங்கம் 13 உறுப்பினர்களைக் கொண்டு 2021 ஆம் ஆண்டு மார்ச் மாதம் 26 ஆம் நாள் முனைவர் அ. இளவரசி முருகவேல், முனைவர் ஶ்ரீ.அழகுலெட்சுமி, முனைவர் ப. சசிரேகா ஆகியோரால் உருவாக்கப்பட்டது. தற்போது இச்சங்கத்தின் தலைவராக முனைவர் அ. இளவரசி அவர்கள் பொறுப்பேற்று இச்சங்கத்தினை வழிநடத்தி வருகிறார். இச்சங்கத்தில் தலைவர், செயலாளர், பொருளாளர், ஆலோசனைக் குழு உறுப்பினர்கள், செயற்குழு உறுப்பினர்கள் என மொத்தம் 13 உறுப்பினர்கள் தங்களின் பங்கினை ஆற்றி வருகின்றனர்.

தமிழ்நாடு அரசு பதிவு:
---------------------

சேலம் நிறைகோல் தமிழ்ச்சங்கம் முறையாக பதிவு செய்யப்பட்டு செயல்படுத்தப்பட வேண்டும் என்ற நோக்கத்தோடு சங்கப்பதிவு செய்வதற்காக சேலம் சங்கப்பதிவு அலுவலகத்தில் 21.10.2021 அன்று ஆவணங்கள் தாக்கல் செய்யப்பட்டது. அதன் அடிப்படையில் அனைத்து ஆவணங்களும் சரிபார்க்கப்பட்டு 04.01.2022 அன்று SRG/Salem West/3/2022 என்று சங்கப்பதிவு எண் கிடைக்கப்பெற்றது.இச்சங்கம் தமிழ்நாடு அரசு சங்கப்பதிவு பெற்றது நடத்தப்படுகிறது என்பது பெருமைக்குரியதாகும்.

நோக்கம்
-------

சேலம் நிறைகோல் தமிழ்ச்சங்கம் தமிழ் மொழியின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் இனிவரும் காலங்களில் வருங்காலத் தலைமுறையினருக்கு தமிழ் மொழியின் சிறப்புகளை உணர்த்தி மொழிப்பற்றை ஏற்படுத்துவதற்காகவும் உருவானதாகும்.
• மறைந்து வரும் தமிழரின் பண்பாடு, நாகரீகம், மற்றும்கலை இலக்கிய வாழ்வியல் கூறுகளை மீட்ருவாக்குதல்.
• தமிழ்மொழியின்சிறப்பையறிந்த அறிஞர் பெருமக்கள், கலைஞர்கள், மாணவர்கள், தமிழ் ஆர்வலர்கள் என அனைவரையும் இனங்கண்டு அவர்களை ஊக்குவிக்கும் வகையில் பல நலத்திட்டங்களை செயல்படுத்துவரை நோக்கமாக கொண்டுள்ளது.
• திறமை வாய்ந்தவர்களின் திறனை வெளிக்கொணர்வதற்கான களமாக சேலம் நிறைகோல் தமிழ்ச்சங்கம் செயல்படுத்தப்பட்டு வருகிறது. 
• பழமை வாய்ந்த தமிழ் மொழியை ஆராய்ச்சியாளர்களின் வழி ஆராய்ந்து தரவுகளை, வருங்காலத் தலைமுறையினருக்கு தெறியப்படுத்தும் வகையில் பதிப்புக் குழுமமாக செயல்பட்டு நூல்களாக, இதழ்களாக வெளியிடும் பணியைச் செய்வதை பணியாகக் கொண்டுள்ளது.
• பல்வேறு போட்டிகளை நடத்தி அதில் திறம் வாய்ந்தவர்களைக் கண்டறிந்து அவர்களைப் பெருமைபடுத்தும் வகையில் சான்றிதழ்கள், விருதுகள், பரிசளிப்புகள் வழங்கி சிறப்பிக்கும் நோக்கில் செயல்படுகிறது. 
• திறன்மேம்பாட்டுப் பயிற்சிகள், கணினித்தமிழ்ப் பயிற்சிகள் மற்றும் விரிவாக்கப்பணிகள் போன்றவை நடத்துதல்.

கொள்கை
------

• தமிழ்மொழியின் வளர்ச்சிக்காகச் செயல்படுதல்.
• தமிழ்மொழியோடு பிறமொழிகளையும் பேணிக் காப்பது.
• வியாபார நோக்கமற்ற பொதுநல அமைப்பாகச் செயல்படுதல். 
• தனியொருவரின் விருப்பங்களையோ, அமைப்பிற்கு முரண்பாட்டுக் கருத்துக்களையோ, செயல்பாடுகளையோகொள்கைகளையோ செயல்படுத்துவதற்கு இடம்அளிக்காது.
• மக்கள், சமூகம் மற்றும் அரசுக்கு எவ்வகையிலும் எதிராக செயல்படாதிருத்தல்.
• மொழிப்பற்று மிக்கவர்களை இணங்கண்டு அவர்களை ஒருங்கிணைத்து தமிழ்மொழி வளர்ச்சி மேம்பாட்டிற்காக இச்சங்கம் செயல்பட்டு வருகிறது.
**மாலினி ராஜுர்கர்** (Malini Rajurkar-8 சனவரி 1941-6 செப்டம்பர் 2023) ஓர் இந்திப் பாடகர். இவர் குவாலியர் கரானா எனும் இந்துஸ்தானி இசைப் பாரம்பரிய பாடகர்.

இளமை
----

மாலினி ராஜுர்கர் இந்தியாவின் ராஜஸ்தான் மாநிலத்தில் பிறந்து வளர்ந்தார். அஜ்மீரில் உள்ள சாவித்திரி பெண்கள் உயர்நிலைப் பள்ளி மற்றும் கல்லூரியில் மூன்று ஆண்டுகள் கணித ஆசிரியராக இருந்துள்ளார். இங்கு இவர் இதே பாடத்தில் பட்டம் பெற்றவர் என்பது குறிப்பிடத்தக்கது. தனக்குக் கிடைத்த மூன்று ஆண்டு உதவித்தொகையைப் பயன்படுத்தி, அஜ்மீர் இசைக் கல்லூரியில் சங்கீத நிபுனை முடித்து, கோவிந்திராவ் ராஜுர்கர் மற்றும் அவரது மருமகன் ஆகியோரின் வழிகாட்டுதலின் கீழ் இசையைப் படித்தார். வசுந்தராவ் ராஜூர்கரை மாலினி மணந்தார்.

நடிப்பு
-------

மாலினி இந்தியாவின் முக்கிய இசை விழாக்களில் நிகழ்த்தினார். இதில் *குணிதாசு சம்மேளன்* (மும்பை), *தான்சென் சமோராக்* (குவாலியர்), *சவாய் கந்தர்வ விழா* (புனே), மற்றும் *சங்கர் லால் விழா* (தில்லி) குறிப்பிடத்தக்கன.

மாலினி குறிப்பாகத் தப்பா மற்றும் தாரானா வகையின் மீதான தனது திறமையினை செலுத்தினார். இவர் மெல்லிசையிலும் பாட வல்லவர். இவரது மராத்தி *நாட்டியகீதே,* *பாண்டு-நிருபதி ஜனக் ஜயா*, *நரவர் கிருஷ்ணாசமான்*, *யா பவனில் கீத் புராணே* பாடல்கள் பிரபலமாக உள்ளன.

இறப்பு
------

ராஜூர்கர் 6 செப்டம்பர் 2023 அன்று தனது 82வது வயதில் ஐதராபாத்தில் காலமானார்.

விருதுகள்
---------

* சங்கீத நாடக அகாதமி விருது 2001

மேற்கோள்கள்
-----------

1. ↑  "She is a connoisseur's delight". *The Hindu*. 19 March 2004 இம் மூலத்தில் இருந்து 9 May 2004 அன்று. பரணிடப்பட்டது... பார்த்த நாள்: 10 October 2014.
2. ↑  Anant Maral Shastri#Saluting the Legends
3. ↑  "Malini Rajurkar, Hindustani vocalist whose 'tappa' renditions were epic, passes away at 82". *The Times of India*. 2023-09-07. பன்னாட்டுத் தர தொடர் எண்:0971-8257. .
4. ↑  "Sangeet Natak Academy awardee list". Sangeet Natak Academy. Archived from the original on 30 May 2015. பார்க்கப்பட்ட நாள் 10 October 2014.

வெளி இணைப்புகள்
---------------

* மாலினிதையின் பாடல்கள் பற்றிய வலைப்பதிவு
*
**கொசவலசு பகவான் கோயில்** தமிழ்நாட்டில் திருப்பூர் மாவட்டம், கொசவலசு என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பகவான் திருமலை சுவாமி சன்னதியும், விநாயகர், முருகன், நவக்கிரகங்கள். உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது. சித்திரை,வைகாசி.புரட்டாசி மாதம் திருவிழா நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**புன்னாலைக்கட்டுவன்** யாழ்ப்பாண மாவட்டத்தில் வலிகாமம் வடக்கு பிரதேசசபைப் பிரிவில் அமைந்துள்ள ஒரு சிறிய கிராமம். யாழ் நகரில் இருந்து பலாலி வீதியால் செல்லும் போது நகரில் இருந்து 10 கிலோ மீட்டர் தொலைவில் இக் கிராமம் உள்ளது. வடக்கே வயாவிளான், கிழக்கே அச்செழு, தெற்கே ஊரெழு, மேற்கே குப்பிளான் ஆகிய கிராமங்களும் எல்லைகளாகவுள்ளன. ஆதி காலத்தில் ஏராளமான புன்னை மரங்கள் நிறைந்து வளர்ந்ததாகவும் அதன் காரணமாக புன்னை நகர் என அழைக்கபட்டு பின்னர் இப்பெயர் மருவி புன்னாலைக்கட்டுவன் ஆனதாகவும் கதை உண்டு.

பாடசாலைகள்
----------

* புன்னாலைக்கட்டுவன் மகாவித்தியாலயம்

1908ம் ஆண்டு இந்த பாடசாலையை ஆரம்பித்தவர் கணேசையரின் மைத்துனரான பிரம்மஸ்ரீ ஐயாத்துரை துரைசாமி ஐயர் ஆவார்.தனது சொந்த நிலபுலன்களை ஈடுவைத்தே இந்த பாடசாலையை ஆரம்பித்து நடாத்தினார். ஆனால் அவர் தனது நாற்பத்தேழாவது வயதில் நோய்வாய்ப்பட்டதும் பாடசாலை செயலிழக்கும் தறுவாயில் 1913ம் ஆண்டு அவரது மைத்துனர் கதிர்காமையர் செல்லையர் என்பவரால் பிரித்தானிய வெஸ்லியன் மெதடிஸ் மிசனரியினருக்கு விற்கப்பட்டது.

இப்பாடசாலை ஆரம்பகாலத்தில் இரண்டு பரப்பு நிலத்தில் தற்போதய புன்னாலைக்கட்டுவன் சித்திவிநாயகர் பாடசாலைக்கு வடக்கு பக்கமாக சில யார் தூரத்தில் அமைந்திருந்தது. 1917ம் ஆண்டு புன்னாலைக்கட்டுவன் வடக்கில் 15பரப்பு நிலம் இப்பாடசாலைக்கு அன்பளிப்பாக கிடைக்கப்பெற்றதும் பாடசாலையை இங்கிருந்து புதிய காணிக்கு மாற்றினர்.

1956ம் ஆண்டின் பிற்பகுதிகளில் இப்பாடசாலை கல்வி அமைச்சினால் பொறுப்பேற்கப்பட்டு புன்னாலைக்கட்டுவன் மகா வித்தியாலயம் என பெயர்மாற்றம் செய்யப்பட்டு க.பொ.த (சாதாரணதரம்) வரையான வகுப்புகளை கொண்ட பாடசாலையாக இயங்கியது.1990களின் பிற்பகுதிகளில் உள்நாட்டு யுத்தத்தினால் மிகவும் பாதிப்படையத்தொடங்கியது. பாடசாலையும் உள்ளக இடப்பெயர்வுகளில் இடம்பெயர்ந்தது. 
1999ம் ஆண்டு தரம் 9 வரை வகுப்புகளை கொண்டு காணப்பட்டது. 1999ம் ஆண்டில் இருந்து தரம் 5 வரையான வகுப்புக்களை கொண்ட பாடசாலையாக மாற்றப்பட்டது. தற்போது இது பிள்ளைநேய ஆரம்பப்பாடசாலையாக இயங்குகின்றது.

ஆலயங்கள்
--------

* ஆயாக்கடவை சித்திவிநாயகர் ஆலயம்
* அய்யனார் கோவில்
* பூதராயர் கோவில்
* வயிரவர் கோவில்
* நாச்சிமார் அம்மன் கோவில்

இங்கு பிறந்த புகழ் பூத்தவர்கள்
------------------------------

* சி. கணேசையர் தமிழ் அறிஞர்
* தி. ஞானசேகரன் தமிழ் அறிஞர்
* முதலியார் சின்னத்தம்பி சோமசுந்தர ஐயர்

வெளி இணைப்புகள்
---------------

* புன்னாலைக் கட்டுவன் அ.த.க. பாடசாலை
* புன்னாலைக்கட்டுவன்  பரணிடப்பட்டது 2009-06-17 at the வந்தவழி இயந்திரம்
* புன்னாலைக்கட்டுவன் ஆயாக்கடவை சித்திவிநாயகர் சரணாகதி மலர் நூலகம் தளத்திலிருந்து

இவற்றையும் பார்க்கவும்
----------------------

* யாழ்ப்பாணம்
**மணிமாலா சித்ரகர்** ( Manimala Chitrakar ) என்பவர் மேற்கு வங்கத்தைச் சேர்ந்த ஒரு பதுவா கைவினைக் கலைஞர்.

சுயசரிதை
--------

மணிமாலா மேற்கு வங்காளத்தைச் சேர்ந்த சித்ரகர் சமூகத்தைச் சேர்ந்தவர். இவர் நயா கிராமத்தில் புகழ்பெற்ற பதுவா கலைஞரான துக்குஷ்யம் சித்ரக்கரின் குடும்பத்தில் பிறந்தார்.  சிறுவயதில் தனது தாத்தா கிராமங்களில் புரவலர்களையும் வாடிக்கையாளர்களையும் தேடிச் செல்லும்போது இவரும் அவருடன் செல்வார். அதனால் சிறுவயதிலிருந்தே கலை வடிவத்தைக் கற்றுக்கொண்டு வெளிப்படுத்தினார்.

2005 இல் ஒரு நேர்காணலில், கலை வடிவம் தனது வாழ்க்கையில் எவ்வாறு குறிப்பிடத்தக்க தாக்கத்தை ஏற்படுத்தியது என்பதை மணிமாலா விரிவாகக் கூறினார்: 

> "இந்த கைவினைக் கலையை நான் கற்றுக் கொள்ளாமல் இருந்திருந்தால், நான் அமெரிக்காவிற்குச் சென்றிருக்க முடியாது. நயா இளைஞர்கள் அனைவருக்கும் பயணம் செய்து வாழ்வாதாரத்தை சம்பாதிக்க விரும்பினால், இந்தக் கலையைக் கற்றுக் கொள்ள வேண்டும் என்று கேட்டுக்கொள்கிறேன். எனது திறமைகள் என்னை உலகத்தின் பரந்த உணர்வை வளர்த்துக் கொள்ள அனுமதித்தன - என் வாழ்க்கை நயாவின் எல்லைக்குள் கட்டுப்படுத்தப்படவில்லை." 
> 
> 

ஆறு குழந்தைகளின் தாயான மணிமாலா, தனது பூர்வீக கிராமத்தில் தொடர்ந்து வசித்து வருகிறார்.

பாணி
----

மணிமாலாவின் முந்தைய படைப்புகள் முதன்மையாக புராணக் கருப்பொருள்களைக் கையாண்டன. ஆனால் கருப்பொருள்களைக் கையாளுவதில் உள்ளார்ந்த கசப்பான தன்மையைக் கொண்டுள்ளன. நரகத்தின் கொடுமையான நடைமுறைகளுக்கு ஆளாகும்போது, நிர்வாணத்தின் பல்வேறு நிலைகளில் உள்ள ஆண்களும் பெண்களும், சட்டவிரோதமான பாலுறவுகளுக்கு எதிரான கடவுளின் கோபம், பயமுறுத்தும் பேய்கள் மற்றும் பெரிய சறுக்கும் பாம்புகள் இவரது ஓவுயத்தில் ஒடம் பெற்றது.

காலப்போக்கில், இவரது கலைப் படைப்பு மேலும் வண்ணங்கள், உருவக மாறுபாடுகள் மற்றும் கருப்பொருள்களை உள்ளடக்கியதாக விரிவடைந்தது. உலகின் சமூகப் பிரச்சினைகளை அழுத்துவது முதல் அவரது சமூகக் கட்டமைப்பை ஒன்றாக வைத்திருக்கும் நம்பிக்கை அமைப்புகள் வரை - இவர் ஒரு தசாப்தத்திற்கும் மேலாக நீடித்த ஒரு வாழ்க்கையில் பல்வேறு வகையான விஷயங்களை ஓவியங்களில் கொண்டு வந்தார்.

மேற்கோள்கள்
-----------


1. ↑  Sahapedia (2019-03-18), *In Search of her Ramayana: Performance by Patachitra Artist Manimala Chitrakar*, பார்க்கப்பட்ட நாள் 2019-03-18
2. 1 2  Datta, Dibyendu Bikash; Palit, Sreenanda (2016-02-05). "Transformation from Performative Art to Demonstrative Art: A Survival strategy for Patachitra" (in en). *Asian Journal of Multidisciplinary Studies* **4** (2). பன்னாட்டுத் தர தொடர் எண்:2321-8819. .
3. ↑  Nair, Sunita (2018). *Indigenius Artists India*. Mumbai: Sunita Nair. பன்னாட்டுத் தரப்புத்தக எண்:978-93-5311-387-2.
ஒரு வட்டாரத்தில் குறிப்பிடத்தக்க எண்ணிக்கையிலான மக்கள் இராணுவத்தில் பணியாற்றினால், அந்த கிராமங்களை **இராணுவக் கிராமங்கள்** என்று அழைப்பர். தமிழ்நாடு மாநிலத்தில் மதுரையின் சுற்றுவட்டார மாவட்டங்களில் சாத்தங்குடி பெரியபூலாம்பட்டி, சின்னகட்டளை, பாப்புநாயக்கன்பட்டி, சங்கரலிங்காபுரம் கிராமத்தில் அதிக இராணுவ வீரர்கள் உள்ளனர்.

வரலாறு
------

இந்திய தேசிய இராணுவத்திற்காக சுபாசு சந்திர போசு ஆட்களை, திரட்டிக் கொண்டிருந்த நிலையில், முத்துராமலிங்கத் தேவரின் அழைப்பை ஏற்று, 1939ம் ஆண்டு செப்டம்பர் 6-ம் நாள் மதுரை வந்தார். மதுரை வெளி வீதிகளில் மிகப்பெரிய ஊர்வலமும் தமுக்கம் மைதானத்தில் பொதுக்கூட்டமும் நடந்தது. இந்நிலையில் தேவர், மதுரை மாவட்டத்தின் ஒரு சில கிராமங்களை சுட்டிக்காட்டி, அவற்றிலிருந்து வீட்டிற்கொருவர் இராணுவத்திற்கு அனுப்பப்படல்வேண்டும் என்று கூறினார். இவ்வழக்கு இன்றும் மதுரை சுற்றுவட்டார கிராமங்களில் உள்ளது. மேலும், 2011ஆம் ஆண்டு வெளிவந்த குள்ளநரி கூட்டம் எனும் திரைப்படத்தில், இராணுவ கிராமம் பற்றி குறிப்பிடப்பட்டிருக்கும்.

மதுரை மாவட்டம்
--------------

* சாத்தங்குடி (திருமங்கலம்)
* தொட்டியப்பட்டி (திருமங்கலம்)
* 

### விருதுநகர் மாவட்டம்

* பெருமாள் தேவன் பட்டி (திருவில்லிப்புத்தூர்)

### திண்டுக்கல் மாவட்டம்

* மேலகோவில்பட்டி (வத்தலக்குண்டு)

தேனி மாவட்டம்
-------------

* தர்மாபுரி

இவற்றையும் பார்க்க
------------------

* இந்திய தேசிய இராணுவம்

மேற்கோள்கள்
-----------

1. ↑
2. ↑
3. ↑  அருணகிரி, எம் கணேஷ்,வீ சக்தி (2021-06-17). "``வீட்டுக்கு ஒருத்தர் ராணுவத்தில் இருப்போம்!" - தேனியில் ஒரு ராணுவ கிராமம்". *www.vikatan.com/*. Retrieved 2021-06-17.`{{cite web}}`: CS1 maint: multiple names: authors list (link)

வெளி இணைப்புகள்
---------------

*
**அடைப் பிரதமன்** (Ada pradhaman) என்பது, பச்சரிசி மாவில் செய்த அடை, தேங்காய், வெல்லம் சேர்த்து சமைக்கப்படும் ஒரு பாரம்பரிய கேரள மாநில இனிப்பு வகையைச் சேர்ந்த உணவுப் பண்டமாகும். பிரதமன் என்றால் பாயசம் என்று சொல்லப்படுகிறது. இதில் பல வகைகள் உண்டு. ஓணம் பண்டிகை நாளில் கேரளாவின் ஒவ்வொரு வீட்டிலும் அடை பிரதமன் சிறப்பாக தயாரிக்கப்படுகிறது, இது, கேரள விருந்தான சத்யாவின் முக்கிய உணவாக உள்ளது.

செய்முறை
--------

பச்சரிசியை இடித்துப்பொடியாக்கி, நீர் சேர்த்து குழைத்து, நெய் அல்லது தேங்காய்ப்பால் சேர்க்கலாம். இதை, வாழையிலையில் பரப்பி வைக்கவும். இதை நீராவியில் வேகவைக்க வேண்டும். பின்னர், அடுப்பில் வைத்த பாத்திரத்தில், நாழி அரிசிக்கு ஆறு பலம் சர்க்கரை அல்லது வெல்லம் என்ற கணக்கில் சேர்த்து நீர் வற்றும் வரை கிண்டவும். இடையிடையே பசு நெய் சேர்ப்பதும் உண்டு. தேங்காயை நனறாகத் துருவி அதிலிருந்து மூன்று முறை பால் எடுக்க வேண்டும். அதிரச மாவு போன்ற பதத்தில் இருக்கும் அரிசிமாவை எடுத்து மூன்றாம் முறை எடுத்த தேங்காய்பாலை சேர்த்துக் கிண்டவும். பின்னர், இரண்டாம் முறை எடுத்த பாலையும், பின்னர் முதல் முறை எடுத்த பாலையும் சேர்க்க வேண்டும். சிலர் எள்ளும் சேர்ப்பதுண்டு. அடுப்பில் உள்ள இந்தக் கலவையே பிரதமன் எனப்படும். அரிசிக்கு மாற்றாக கோதுமையை வைத்து செய்யப்படுவதும் உண்டு.

சான்றுகள்
---------

1. ↑  S, Harikumar J. (28 August 2020). "How to prepare the mainstay of classic ada pradhaman fresh from the kitchen". *The Hindu*. .
2. ↑  Nair, Sudhir. "Ada Pradhaman Recipe by Sudhir Nair - Courtyard Bengaluru - Outer Ring Road". *என்டிடிவி* (in ஆங்கிலம்). பார்க்கப்பட்ட நாள் 2022-06-17.
3. ↑  Kapoor, Sanjeev Dak (2009) (in en). *Dakshin Delights*. Popular Prakashan. பன்னாட்டுத் தரப்புத்தக எண்:978-81-7991-400-7. .
**வினோத் குமார்** (பிறப்பு: 1, ஏப்ரல் , 1963) என்பவர் தெலுங்கு, கன்னடம், தமிழ், மலையாள திரைப்படங்களில் பணிபுரியும் ஒரு இந்திய திரைப்பட நடிகர் ஆவார். கன்னடத்தில் இவரது முதல் படமாக 1985 இல் ஏ. எல். அபையா நாயுடு தயாரித்த தவருமனே ஆகும். தெலுங்கு திரையுலகில், ராமோஜி ராவ் தயாரித்த மௌன போராட்டம் (1989) வழியாக அறிமுகமானார். இவர் தெலுங்கு திரையுலகில் அதிக படங்களில் நடித்துள்ளார். மேலும் 30 ஆண்டுகளுக்கும் மேலாக தென்னிந்திய திரைப்படத் தொழிலின் ஒரு பகுதியாக இருந்து வருகிறார். இவரது சிறந்த படங்களாக: மௌனபோராட்டம் (1989 ), மாமகாரு (1991), கார்த்தவ்யம் (1991), பாரத் பந்த் (1991) போன்றவை ஆகும். இவருக்கு நந்தி விருது வழங்கப்பட்டுள்ளது. அனைத்து தென் பிராந்திய மொழிகளிலும் 150 க்கும் மேற்பட்ட படங்களில் நடித்துள்ள இவர் 100 படங்களில் நாயகனாக நடித்துள்ளார். இவர் தமிழில் ஹீரோ (1994), கேம் (2002), ஜி (2005) போன்ற படங்களில் நடித்துள்ளார்.

விருதுகள்
---------

* 1991 சிறந்த துணை நடிகருக்கான நந்தி விருது - *மாமகரு*

வெளி இணைப்புகள்
---------------

* ஐ.எம்.டி.பி இணையத்தளத்தில் வினோத் குமார்
* ஐ.எம்.டி.பி இணையத்தளத்தில் வினோத் குமார்
**போத்தீஸ்** என்பது தென்னிந்தியாவில் பல்வேறு முக்கிய நகரங்களில் அமைந்துள்ள சங்கிலித் தொடர் துணிக்கடை ஆகும். துணிகள் மட்டுமல்லாது வீட்டு உபயோக பொருட்கள், பலசரக்கு பொருட்கள், காய்கறி மற்றும் பழங்கள் ஆகியவற்றை விற்பனை செய்யும் ஒரு நிறுவனம் ஆகும். முதலில் அவர்கள் பட்டுப் புடவைகளை பிரத்தியேகமாக விற்றனர், ஆனால் இன்று துணிகள் மட்டுமன்றி அனைத்து வீட்டு உபயோகப் பொருட்களும் விற்கப்படுகின்றன.

போத்தீஸ் நிறுவனத்தின் கிளைகள் தனது சேவையை தமிழ்நாட்டில் சென்னை, மதுரை, திருச்சிராப்பள்ளி, திருநெல்வேலி, நாகர்கோவில், பாண்டிச்சேரி, கோயம்புத்தூர், திருவில்லிபுத்தூர், சேலம்ஆகிய முக்கிய நகரங்களில் அமைத்துள்ளது. அதுமட்டும் அல்லாது பிற மாநிலங்களான கேரள மாநிலம்  திருவனந்தபுரம்.ஏர்ணாகுளம். கர்நாடக மாநிலம் பெங்களூருவிலும் அமைந்துள்ளது.

வரலாறு
------

போத்தீஸ் நிறுவனம் 1923 ல் கே.வி. போத்தி மூப்பனார் என்பவரால் நிறுவப்பட்டது     ஸ்ரீவில்லிபுத்தூரில் பிறந்த கே.வி.போத்தி மூப்பனார் நெசவாளர் பாரம்பரிய குடும்பத்தைச் சேர்ந்தவர். 

1977 ஆம் ஆண்டில், அவரது மகன் கே.வி.பி.சடையாண்டி மூப்பனார் சில்லறை வணிகத்தை செய்து தனக்கென வாடிக்கையாளர்களை உருவாக்கி பல்வேறு கிளைகளை உருவாக்கினார். 1986 இல் திருநெல்வேலியில் இரண்டாவது பெரிய கிளை திறக்கப்பட்டது.

சேவைகள்
-------

ஸ்ரீவில்லிபுத்தூர், திருநெல்வேலி, மதுரை, சென்னை, கோயம்புத்தூர், திருச்சிராப்பள்ளி, நாகர்கோவில், புதுச்சேரி, பெங்களூரு, திருவனந்தபுரம் மற்றும் சேலம் ஆகிய இடங்களில் போத்தீஸ் தனது சில்லறை வியாபார கடைகளைக் கொண்டுள்ளது. கொச்சின் மற்றும் குரோம்பேட்டில் விரைவில் புதிய கடைகள் வர உள்ளன. எல்லாவற்றிலும் மிகப்பெரியது பெங்களூரு ஷோரூம். சென்னையில் மொத்தம் மூன்று கிளைகள் உள்ளன 1) போத்தீஸ் ட்ரடீஸ்ணல் 2) போத்தீஸ் ஹைபர் 3) போத்தீஸ் பொட்டிக் ஆகியனவாகும். தி.நகரில் உள்ள போத்தீஸ் பாரம்பரிய ஆடைகளின் தொகுப்பையும், போத்திஸ் பொட்டிக் நவநாகரீக ஆடைகளையும் கொண்டுள்ளது. போத்திஸ் டிரடீஸ்ணல் கிளையிலிருந்து இருந்து போத்தீஸ் பொட்டிக் கிளைக்கு செல்ல இலவச வாகன வசதிகளை இந்நிறுவனம் ஏற்பாடு செய்துள்ளது. போத்தீஸின் சூப்பர் மார்க்கெட்டை தொடங்கியதின் மூலம் வாடிக்கையாளர்களுக்கு பலவிதமான வீட்டு உபயோகப் பொருட்களையும் விற்று தனது சேவையை விரிவுபடுத்தியுள்ளது.

மேற்கோள்கள்
-----------

1. 1 2  "Silk sarees online".
2. ↑  1923 Madras Presidency Legislative Council election
3. ↑  "History". பார்க்கப்பட்ட நாள் 2015-09-15.
4. ↑  "Silk sarees: Wedding silk sarees / Kanchipuram silk sarees / Arani Silks / Online shopping for silk sarees / Silk sarees in Chennai". *www.pothys.com*. பார்க்கப்பட்ட நாள் 2015-09-15.
5. ↑  "Tamil Nadu Government Portal". *www.tn.gov.in*. பார்க்கப்பட்ட நாள் 2015-09-15.
**வற்றாப்பளை** என்பது இலங்கை முல்லைத்தீவு மாவட்டத்தில் முள்ளியவளை, தண்ணீரூற்று ஆகிய கிராமங்களுக்கு அருகில் இருக்கும் ஊர். இங்கு உள்ள வற்றாப்பளை கண்ணகை அம்மன் கோயில் புகழ் பெற்றது. வன்னி நாட்டின் காவல் தெய்வமாகவும் தாய்த் தெய்வமாகவும் இந்த அம்மன் வழிபடப்படுகிறார். வைகாசி மாதத்தில் பூரணை நாளை அடுத்து வரும் திங்கள் நாளில் இங்கு நிகழும் பொங்கல் விழாவுக்கு ஈழத்தின் பல்வேறு பகுதிகளிலிருந்தும் பெருந்தொகையான மக்கள் வந்து கூடுவர்.

இந்தத் தலத்தின் வரலாற்று மரபின் படி கண்ணகி என்ற பத்தினித் தெய்வமே "கண்ணகை அம்மன்" ஆக வழிபடப்படுகிறார் என்ற நம்பிக்கை உள்ளது. இத் தெய்வத்தின் வரலாற்றைப் பேசும் "சிலம்பு கூறல்" என்ற ஏட்டு இலக்கியம் பொங்கல் நாளில் இங்குப் படிக்கப்படும். இந்த இலக்கியத்தில் இடம்பெற்ற கதை அம்சம் தமிழகத்தின் சிலப்பதிகாரம் என்ற பேரிலக்கியத்தின் கதையம்சத்தோடு தொடர்புடையது. 

"கண்ணகை அம்மன் பொங்கல்" என்ற நிகழ்வானது அயற்கிராமமான முள்ளியவளை காட்டா விநாயகர் ஆலயத்தோடு தொடர்புடையதாகும். வற்றாப்பளை அம்மன் பொங்கல் நிகழ்வதற்கு முன்னர் உள்ள ஏழு நாட்களும் காட்டு விநாயகர் ஆலயத்தில் இந்த அம்மனை ஸ்தாபித்து, அவருக்கு மடை மற்றும் பொங்கல் நிகழ்வுகள் மேற்கொள்ளப்படும்.

இப்பொங்கல் விழா நாட்களில் கடல்நீரில் விளக்கெரித்தல் (தீபம் ஏற்றல்) என்ற அற்புதம் நிகழ்த்தப்படுகிறது.

வெளி இணைப்புகள்
---------------

* வற்றாப்பளை கண்ணகி அம்மன் கோவில்
* வற்றாப்பளை கண்ணகி அம்மன் கோவிலும் அமைதியாக உறங்கும் நந்திக்கடலும்

மேற்கோள்கள்
-----------

1. ↑  "Paḻai, Vaṟṟāp-paḻai, Varattup-paḻai, Allip-paḻai, Tellip-paḻai". TamilNet. August 31, 2007. .
**படுவான்கரை** பிரதேசமானது மட்டக்களப்பு வாவிக்கு மேற்குத்திசையில் அமைந்துள்ள நிலப்பரப்பாகும்.

அமைவிடம்
--------

மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் மேற்குப் பகுதியிலிள்ள நிலப்பரப்பே படுவான்கரை பிரதேசம் என அழைக்கப்படுகிறது. மேற்குப் பகுதியில் சூரியன் படுவதால் (மறைவதால்) படுவான்கரை என்று அழைக்கப் பட்டதாக கூறப்படுகிறது.

வாழ்வாதாரம்
-----------

படுவான்கரைப் பிரதேசம் வளமிக்க விவசாய நிலத்தினைக் கொண்ட பகுதியாகும். அதனால் இப்பிரதேசத்தினை சேர்ந்தவர்கள் அதிகமாக விவசாயத்தினையே தமது பிரதான வாழ்வாதாரமாகக் கொண்டுள்ளனர். இங்கு அதிகமாக நெல் பயிரிடப்படுகிறது. மேலும் நிலக்கடலை, சோளம், பயறு போன்ற தானியங்களும், பல மரக்கறி வகைகளும் இப்பிரதேசத்தில் பயிரிடப்படுகின்றன.

மந்தை வழர்ப்பும் இப்பிரதேசத்தில் காணப்படும் சிறப்பம்சமாகும். இங்கு பல ஆயிரக்கணக்கான ஏக்கர் பரப்பளவான காணிகள் இலங்கை அரசினால் மேய்ச்சல் நிலங்களாக பிரகடனப்படுத்தப்பட்டு, மந்தை வழர்ப்பிற்கு அரச அங்கீகாரமளிக்கப் பட்டுள்ளது.

படுவான்கரை பிரதேசம் வாவியினால் எல்லையிடப் பட்டுள்ளதுடன், பல ஆறுகளும் ஏரிகளும் படுவான்கரை பிரதேசத்தினூடாக வந்து வாவியில் கலப்பதால் விவசாயத்திற்கு அடுத்ததாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது.

மட்டக்களப்பு மாவட்டத்திற்கு வருவாய் ஈட்டுவதில் படுவான்கரை பிரதேசத்தின் பங்கும் பெரியது.

இவற்றையும் பார்க்க
------------------

* மட்டக்களப்பு வாவி
* மட்டக்களப்பு
* எழுவான்கரை

மேற்கோள்கள்
-----------

1. ↑  "Ezhuvaan-karai, Paduvaan-karai". TamilNet. May 3, 2014. .
|  |
| --- |
| **கீதம்:** 'ஏறுது பார் கொடி! |

**ஏறுது பார் கொடி** (கொடிகள் மேலே செல்வதைப் பாருங்கள்) என்பது ஒரு தமிழீழ பாடலாகும். இப்பாடலை புதுவை இரத்தினதுரை எழுத, இசைவாணர் கண்ணனின் இசையில், எஸ். ஜி. சாந்தன், சியாமளா ஆகியோர் பாடியுள்ளனர்.

இது பாரம்பரியமாக தமிழீழத் தேசியக் கொடியை உயர்த்தும்போது பாடப்படுகிறது.  இது தமிழர்களின் பரவலாகப் பயன்படுத்தப்படும் கீதமாகும். எனவே இது தமிழீழத்தின் தேசிய கீதமாக பலரால் அடையாளம் காணப்படுகிறது.  இலங்கையில் தமிழ் பிரதேசங்களின் சுதந்திரத்திற்காக உள்நாட்டுப் போரின்போது இந்த கீதம் உருவாக்கப்பட்டது. இப்போது ஈழத் தமிழர்களிடையேயும், தமிழ் புலம்பெயர்ந்தோரிலும் பொதுவானது.

தமிழ் எழுத்தில் உரை
-------------------

இஸ்தோத்திரம் 5 சரணங்களாக பிரிக்கப்பட்டுள்ளது. முதலாவது 7 வரிகளும் மீதமுள்ள 6 வரிகளும் உள்ளன. உரையை இரண்டாவது பக்கத்தில் ஈழத் தமிழர்கள் வெளியிட்டுள்ள தமிழ் புத்தகங்களில் காணலாம்.

ஐந்தாம் வகுப்பு மத புத்தகத்திலிருந்து உரை:பாடல் ஏறுது பார் கொடி

தனிப்பட்ட சான்றுகள்
-------------------

1. ↑  *Writers sought for Tamil anthem*. BBC News. Abgerufen am 21. Juni 2012.
2. ↑   பரணிடப்பட்டது 2014-07-15 at the வந்தவழி இயந்திரம். IBN Live. Abgerufen am 21. Juni 2012.
3. ↑  *Tamil Eelam's promising display, despite loss to Zanzibar*. tamilguardian.com. Abgerufen am 22. Juni 2012.
4. ↑  *About the Flag*. TamilNationalFlag.com. Abgerufen am 22. Juni 2012.
5. ↑  *Call for debate on LTTE's history books*  பரணிடப்பட்டது 2005-08-25 at the வந்தவழி இயந்திரம். The Hindu. Abgerufen am 21. Juni 2012.
**சீதா முர்மு** என்ற **சீதா சோரன்** (*Sita Murmu alias Sita Soren*) ஒரு இந்திய அரசியல்வாதியும் ஜார்கண்ட் முக்தி மோர்ச்சாவின் தலைவரும் ஆவார். ஜார்கண்ட் சட்டமன்றத் தொகுதி உறுப்பினராக ஜாமாவில் இருந்து பணியாற்றுகிறார். இவர் ஜார்க்கண்ட் முக்தி மோர்ச்சா கட்சித் தலைவர் சிபு சோரனின் மருமகளும் மறைந்த துர்கா சோரனின் மனைவியும் ஆவார்.   2012 மாநிலங்களவைத் தேர்தலில் வாக்களிக்க பணம் பெற்றதாக குற்றம் சாட்டப்பட்டு ஏழு மாதங்கள் சிறையில் -. தற்போது பிணையில் வெளியே வந்துள்ளார்.

அரசியல்
-------

2009-ல் சார்க்கண்டில் உள்ள ஜாமா சட்டமன்றத் தொகுதியிலிருந்து உறுப்பினராகத் தேர்ந்தெடுக்கப்பட்டார். பிறகு, ஜார்க்கண்ட் முக்தி மோர்ச்சாவின் தேசியப் பொதுச் செயலாளராக நியமிக்கப்பட்டார். 2014 ஆம் ஆண்டு சார்க்கண்டு சட்டமன்றத் தேர்தலில் அதே தொகுதியில் போட்டியிட்டு வெற்றி பெற்றார். 2019 இல், சார்க்கண்டில் உள்ள ஜாமா தொகுதியில் இருந்து மூன்றாவது முறையாக தேர்தலில் வெற்றி பெற்றார். .

19 மார்ச் 2024 அன்று, இவர் தனது ஜார்க்கண்ட் முக்தி மோர்ச்சா கட்சியின் அனைத்து பதவிகளையும் விட்டு விலகி  பாரதிய ஜனதா கட்சியில் சேர்ந்தார்.

மேற்கோள்கள்
-----------

1. ↑  "Sita Murmu Alias Sita Soren(JMM):Constituency- JAMA (ST)(DUMKA ) - Affidavit Information of Candidate:". *myneta.info*. பார்க்கப்பட்ட நாள் 2022-06-22.
2. ↑  "Who Is Sita Soren? Three-Time MLA And Daughter-In-Law Of Shibu Soren". *www.shethepeople.tv*. பார்க்கப்பட்ட நாள் 2022-06-22.
3. ↑  "Sita Soren gets bail in horse-trading case | India News - Times of India". *தி டைம்ஸ் ஆஃப் இந்தியா*.
4. ↑  "Sita Murmu Alias Sita Soren(JMM):Constituency- JAMA (ST)(DUMKA ) - Affidavit Information of Candidate:". *myneta.info*. பார்க்கப்பட்ட நாள் 2022-06-22.
**மன்னர் திருமலா சவுரி நாயுனு அய்யலு நாய்டு கல்லூரி** (*Mannar Tirumala Naidu College*) தமிழ்நாடு நாயுடு மகாஜன சங்கத்தால் 1974 ஆம் ஆண்டு மதுரை பசுமலையில் தொடங்கப்பட்டது. இங்கு கலை மற்றும் அறிவியல் சம்பந்தமான பல துறைகள் உள்ளன. மதுரையை ஆண்ட மன்னர், திருமலை நாயக்கர் பெயரால் இந்தக் கல்லூரி தொடங்கப்பட்டது. கல்லூரியின் குறிக்கோள் *எண்ணும் எழுத்தும் கண்ணெனத் தகும்*.

வரலாறு
------

தமிழ்நாட்டின் அப்போதைய முதல்வராக இருந்த திரு. கலைஞர் கருணாநிதி அவர்களால் 1974 ஆம் ஆண்டு தொடங்கப்பட்டது. கல்லூரியின் கட்டிடம் காவலர் திரு. G.K. தேவராஜு நாயுடுகாரு அவர்களால் அடிக்கல் நாட்டப்பட்டது. கல்லூரி அப்போது சென்னாய் நகரில் உள்ள திரு. இராம விலாஸ் மண்டபத்தில் செயல்பட்டது பின்னர் தற்போது உள்ள நிரந்தர கட்டிடத்திற்கு 1979 ஆம் ஆண்டு முதல் செயல்படத்தொடங்கியது.

1982-1983 ஆம் ஆண்டு வாக்கில் இரு பாலர் பயிலும் கல்லூரியாக மாற்றப்பட்டது. அப்போதைய தமிழகச் சட்டபேரவையின் உறுப்பினரும் மற்றும் முன்னாள் அமைச்சருமான திரு. க. இராஜாராம் அவர்களின் முயற்சியால் மத்திய அரசு கல்லூரி விரிவாக்கம் செய்ய 24 ஏக்கர் நிலமும், மாநில அரசு 8 ஏக்கர் நிலமும் கொடுத்துவியது.

கல்லூரி வளாகத்தில் தற்போதுள்ள மன்னர் திருமலை நாயக்கர் அவர்களின் திருஉருவச்சிலை பெரியகுளம் திரு. V. நாகராஜ் நாயுடு அவர்களால் வழங்கப்பட்டது. மேலும் காலம்சென்ற லயன் சுந்தரராஜன் அவர்களால் மிக குறுகிய காலத்தில் சுமார் 1 இலட்சம் சதுர பரப்பளவு கொண்ட கட்டிடம் உருவாக்கப்பட்டது.

தற்போதைய செயலர் திரு. எம். விஜயராகவன் அவர்களின் முயற்சியால் 13,000 சதுர பரப்பளவு கொண்ட நூலகக் கட்டிடம் உருவாக்கப்பட்டது.

துறைகள்
-------

* வரலாறு
* கணிதம்
* அறிவியல்
* பொருளாதாரம்
* தமிழ்
* கணிப்பொறியியல்
* தகவல் தொழில்நுட்பம்

வெளி இணைப்புகள்
---------------

* மன்னர் திருமலை நாயக்கர் கல்லூரி வலைத்தளம்

மேற்கோள்
--------

1. ↑  "Accreditation-Universities and Colleges". NAAC. 05 January 2013. Archived from the original on 26 அக்டோபர் 2015. பார்க்கப்பட்ட நாள் 05 January 2013. `{{cite web}}`: Check date values in: `|accessdate=` and `|date=` (help)
பனை இல்லம்
உட்பக்க மேல்நடைபாதை
**பனை இல்லம், கியூ தோட்டம்** (Palm House, Kew Gardens) என்பது இலண்டனில் உள்ள கியூ மாவட்டத்திலுள்ளள [[அரச கழக தாவரவியல் பூங்கா, கியூ|அரச கழக தாவரவியல் பூங்காவில் அமைந்திருக்கும் பெரிய பனை இல்லம் ஆகும், இதனுள் வெப்பமண்டல, மிதவெப்ப மண்டல பனை, பனை தொடர்புடைய தாவரங்களை வளர்க்கும் ஆய்வு திறனுக்கு, பன்னாட்டு ஆய்வாளர்களிடம் பெயர் பெற்று திகழ்கிறது. இந்த இல்லம், 1848 ஆம் ஆண்டு கட்டி முடிக்கப்பட்டது. இதில் பேணப்படும், பல தாவரங்கள் காடுகளில் அழிந்தும், அழிநிலையிலும் இருக்கின்றன. பல மரங்களின் மேலுள்ளதை காணும் வகையில், மேல் நடைபாதை அமைக்கப்பட்டுள்ளது. இப்பாதை, பார்வையாளர்கள் பெரிய தாவரங்களின் கிளைகளுக்குள் செல்லும்படியுள்ளது. கியூவில் இன்னும் பெரிய "மிதவெப்ப வீடு" உள்ளது. இங்கு பல தாவரயினங்கள், குறைந்த வெப்பநிலையில் பேணப்படுகின்றன.

சிறப்பு தாவரம்
--------------

உலகின் மிகப் பழமையான பானை தாவரயினம் (cycad plant; *Encephalartos altensteinii*) இங்கு பேணப்படுகிறது. இது 1848 ஆம் ஆண்டு இப்பனை இல்லத்திற்கு கொண்டு வரப்பட்டது. இதன் எடை 1000 கிலோவினை விட அதிகம் என்பது குறிப்பிடத்தக்கது.

மேற்கோள்கள்
-----------

1. ↑  "உலகின் பழமையான பானை செடியை சந்திக்கவும் | கியூ". *www.kew.org*. பார்க்கப்பட்ட நாள் 2022-04 -24. `{{cite web}}`: Check date values in: `|access-date=` (help)

| * பா
* உ
* தொ
அரச கழக தாவரவியல் பூங்கா, கியூ |
| --- |
| Locations | 
* கியூ தாவரவியற் பூங்கா
* Wakehurst Place
* Bedgebury National Pinetum

 |
| Buildings | 
* Kew Palace
* Temperate House
* பனை இல்லம்
* Great Pagoda
* Queen Charlotte's Cottage

 |
| History | 
* Directors of the Royal Botanic Gardens, Kew

 |
| Botany | 
* *Index Kewensis*
* பன்னாட்டுத் தாவரப் பெயர்கள் குறிப்பேடு
* The Plant List
* உலகத் தாவரங்கள் இணைநிலை
* தாவரக் குடும்பங்களின் தேர்ந்த உலக சரிபார்ப்புப் பட்டி
* GrassBase
* உலக தாவரவள இணைநிலை
* Index Fungorum

 |
| Other | 
* The Great Plant Hunt
* *Kew Bulletin*
* Kew Constabulary
* Kew Gardens (short story)
* Kew Rule
* *Kingdom of Plants 3D*
* Millennium Seed Bank Partnership
* UK Native Seed Hub
* The Queen's Beasts
* *Curtis's Botanical Magazine*

 |
**பொய்ன் செட்டியா** ( poinsettia) என்பது ஸ்புர்க் குடும்பத்தைச் சேர்ந்த வணிக முக்கியத்துவம் வாய்ந்த ஒரு தாவர இனமாகும். இவை மெக்சிகோவில் கண்டறியப்பட்ட தாவர இனமாகும். குறிப்பாக இவை இவற்றின் சிவப்பு நிற மற்றும் பச்சைநிற மலர்களுக்காக அறியப்படுகிறது. இவற்றின் மலர்கள் பரவலாக கிருஸ்துமஸ் விழாவில் காட்சிப்படுத்தப் படுகின்றன. இதன் ஆங்கிலப் பெயர் ஜோயல் ராபர்ட் பொய்ன்செட் என்திலிருந்து வந்தது. [3] இவர் மெக்சிகோவுக்காக நியமிக்கப்பட்ட ஐக்கிய அமெரிக்காவின் தூதராவார், இவர்தான் ஐக்கிய அமெரிக்காவில் இந்த மலரை 1825 இல் அறிமுகப் படுத்தினார்.

வரலாறு
------

இந்த மலர் ஒரு காலத்தில் மெக்சிகோவில் காட்டு மலராக இருந்தது. இந்த மலரை ஜோயல் ராபர்ட் பொய்ன்செட் முதன்முதலில் தொட்டிகளில் வளர்த்து அமெரிக்காவில் அறிமுகப்படுத்தினார். 1900 ஆண்டுக்குப்பின் ஐக்கிய அமெரிக்காவில் வணிகரீதியாக இத்தாவரம் பெருமளவில் வளர்க்க ஆரம்பித்தனர். இந்த மலர்கள் சிவப்பு, மஞ்சள், பச்சை, வெள்ளை, இளஞ்சிவப்பு என பல நிறங்களில் இருந்தாலும் இதில் சிவப்பு நிற மலரையே கிருஸ்மசின்போது பயன்படுத்துகின்றனர். இதனால் இந்த மலரை கிருஸ்துமஸ் மலர் என்றும் செல்லமாக அழைப்பர். இந்த மலர்கள் மிகவும் சிறியவை என்றாலும் இதன் இலைகள் கண்ணைக் கவரும் வகையில் சிவப்பாக இருக்கும்.

மேற்கோள்கள்
-----------

1. ↑  "Mexico". United States Department of State. Archived from the original on November 30, 2009. பார்க்கப்பட்ட நாள் February 17, 2016.
தகவல்தொடர்பு மற்றும் தகவல் செயல்முறையாக்கத்தில், **குறியீடு** (*code*) என்பது ஒரு தொடர்புவாய் மூலம் தொடர்பு கொள்ள அல்லது ஒரு சேமிப்பகத்தில் சேமிக்க ஒரு எழுத்து, சொல், ஒலி, படம் அல்லது செய்கை போன்ற தகவல்களை மற்றொரு வடிவமாகவும், சில நேரங்களில் சுருக்கப்பட்ட அல்லது இரகசிய வடிவமாகவும் மாற்றுவதற்கான விதிகளின் அமைப்பாகும். ஒரு ஆரம்ப உதாரணம் மொழியின் கண்டுபிடிப்பு, இது ஒரு நபருக்கு, பேச்சு மூலம், அவர்கள் நினைத்த, பார்த்த, கேட்ட அல்லது உணர்ந்ததை மற்றவர்களுக்குத் தெரிவிக்க உதவியது. ஆனால் பேச்சு ஒரு குரல் கொண்டு செல்லக்கூடிய தூரத்திற்கு தகவல்தொடர்பு வரம்பைக் கட்டுப்படுத்துகிறது, மேலும் பேச்சு உச்சரிக்கப்படும் போது பார்வையாளர்களை வரம்பிடுகிறது. பேசும் மொழியை காட்சி சின்னங்களாக மாற்றிய எழுத்தின் கண்டுபிடிப்பு, இடம் மற்றும் நேரம் முழுவதும் தகவல்தொடர்பு வரம்பை நீட்டித்தது.

குறியாக்கத்தின் செயல்முறை ஒரு மூலத்திலிருந்து தகவல்களை தொடர்பு அல்லது சேமிப்பிற்கான அடையாளங்களாக மாற்றுகிறது. டிகோடிங்[*தெளிவுபடுத்துக*] என்பது தலைகீழ் செயல்முறையாகும், குறியீடு சின்னங்களை மீண்டும் பெறுநர் புரிந்துகொள்ளும் வடிவமாக மாற்றுகிறது, 

குறியீட்டுக்கான ஒரு காரணம், சாதாரண எளிய மொழி, பேசப்படும் அல்லது எழுதப்பட்ட இடங்களில் கடினமான அல்லது சாத்தியமற்ற இடங்களில் தகவல்தொடர்புகளை இயக்குவது. எடுத்துக்காட்டாக, செமாஃபோர்,[*தெளிவுபடுத்துக*] அங்கு ஒரு கையொப்பமிட்டவர் வைத்திருக்கும் கொடிகளின் உள்ளமைவு அல்லது ஒரு செமாஃபோர் கோபுரத்தின் கைகள் செய்தியின் பகுதிகளை குறியீடாக்குகின்றன, பொதுவாக தனிப்பட்ட எழுத்துக்கள் மற்றும் எண்கள். அதிக தூரம் நிற்கும் மற்றொரு நபர் கொடிகளை விளக்கி அனுப்பிய சொற்களை மீண்டும் உருவாக்க முடியும்.
**தில்ராஜ் கவுர்** (*Dilraj Kaur*-பிறப்பு 21 மே 1960), ஒரு இந்தியப் பின்னணிப் பாடகி. *கலியோன் கா பாட்ஷா* (2001), *நானும் மிஸ்டர் கனடியன்* (2019) போன்ற படங்களில் பாடியதன் மூலம் இவர் மிகவும் பிரபலமானவர். இவர் இந்தி படங்களில் 286 பாடல்களைப் பாடியுள்ளார்.

தொழில்
------

தில்ராஜ் கவுர் ஏழு வயதிலேயே தபேலா வாசிக்கவும், இசைப் பயிற்சி எடுக்கவும் தொடங்கினார். இவரது முதல் திரைப்படம் 1975ஆம் ஆண்டு வெளியான *ஜான் ஹசிர் ஹை* ஆகும்.

1980ஆம் ஆண்டில், உஷா கண்ணாவால் இசையமைக்கப்பட்டு, பாடகர்களான முகமது ரஃபி, ஷைலேந்திர சிங் மற்றும் ஹேம்லதா ஆகியோருடன் இணைந்து "காடி ஜாங்கி யே" என்ற பாடலை வெளியிட்டார்.  1982ஆம் ஆண்டு அமிதாப் பச்சன் நடித்த *சட்டே பே சத்தா* திரைப்படத்தில் ஆஷா போஸ்லேவுடன் இணைந்து பாடிய "மௌசம் மஸ்தானா" என்ற இவரது பாடல் மிகவும் பிரபலமான பாடல் ஆனது. இந்தப் பாடலை இந்தியன் ஐடல் இளையோர் போட்டியாளர் அனான்யா சிறீதம் நந்தா 2016-இல் மீண்டும் உருவாக்கியுள்ளார்.

1982ஆம் ஆண்டு வெளியான *சத்தே பே சத்தா* திரைப்படத்தில் "மவுசம் மஸ்தானா" என்ற பாடலைப் பாடினார். ஆர். டி. பர்மன், லட்சுமிகாந்த்-பியாரேலால், கல்யாணஜி-ஆனந்த்ஜி, பப்பி லஹிரி, உஷா கண்ணா மற்றும் இரவீந்திர ஜெயின் உள்ளிட்ட அனைத்து முன்னணி இசை இயக்குநர்களின் இசையில் இவர் பாடியுள்ளார்.

மேற்கோள்கள்
-----------

1. ↑  "Dilraj Kaur ar Cinestaan". Archived from the original on 2022-10-04. பார்க்கப்பட்ட நாள் 2022-10-04.
2. ↑  "Dilraj Kaur". பார்க்கப்பட்ட நாள் 4 October 2022.
3. ↑  "Dada: Run of the Mill Fare but Vinod Mehra Shines". Archived from the original on 2021-09-25. பார்க்கப்பட்ட நாள் 2022-10-04.

வெளி இணைப்புகள்
---------------

* ஐ.எம்.டி.பி இணையத்தளத்தில் Dilraj Kaur
**அரிதா கவுர் தியோல்** (*Harita Kaur Deol*) இந்திய விமானப்படையில் ஒரு விமானியாக இருந்தார். இந்திய விமானப் படையில் தனியாகப் பறந்த முதல் பெண் விமானி என்ற சிறப்புக்கு உரியவராகவும் இருந்தார். விமானம் 2 செப்டம்பர் 1994 ஆம் ஆண்டு செப்டம்பர் மாதம் 2 ஆம் தேதியன்று அவ்ரோ எச். எசு-748 என்ற நடுத்தர அளவு விமானத்தில் தனக்கு 22 வயதாக இருந்த போது இவர் தனியாக விமானத்தில் பறந்தார்.

தொழில்
------

அரித்தா கவுர் தியோல் ஒரு சீக்கிய குடும்பத்தில் சண்டிகரில் இருந்து இவர் விமானியாக வந்தார், 1993 ஆம் ஆண்டில் குறுகிய சேவை ஆணைய அதிகாரிகளாக விமானப்படையில் சேர்க்கப்பட்ட முதல் ஏழு பெண் படைப்பயிற்சியாளர்களில் இவரும் ஒருவரானார். இந்தியாவில் பெண்களுக்கு போக்குவரத்து விமானிகளாகப் பயிற்சி அளிப்பதில் இது ஒரு முக்கியமான கட்டத்தைக் குறித்தது. ஐதராபாத் நகரத்திற்கு அருகே உள்ள துண்டிகல் விமானப்படை அகாடமியில் ஆரம்பப் பயிற்சி பெற்றார். பிறகு, எலகங்கா விமானப்படை நிலையத்தில் உள்ள ஏர் லிஃப்ட் ஃபோர்சு பயிற்சி நிறுவனத்தில் மேற்கொண்டு பயிற்சியை தொடர்ந்து பெற்றார்.

இறப்பு
------

1996 ஆம் ஆண்டு திசம்பர் மாதம் 24 ஆம் தேதியன்று நெல்லூர் அருகே விமான விபத்தில் தன்னுடைய 24 வயதில் இறந்தார். ஆந்திரப் பிரதேசத்தின் பிரகாசம் மாவட்டத்தில் உள்ள புக்காபுரம் கிராமம் அருகே இந்திய விமானப்படையின் அவ்ரோ விமானம் விபத்துக்குள்ளானதில் உயிரிழந்த 24 விமானப்படை வீரர்களில் இவரும் ஒருவராவார்.

மேற்கோள்கள்
-----------

1. ↑  "All time inspirational women personalities of India". *India TV News*. PTI. 7 March 2013 இம் மூலத்தில் இருந்து 12 January 2021 அன்று. பரணிடப்பட்டது.. .
2. ↑  Shobana Nelasco (2010). *Status of Women in India*. Deep & Deep Publications. பக். 13–. பன்னாட்டுத் தரப்புத்தக எண்:978-81-8450-246-6. .
3. ↑   *Year Book 2009*. Bright Publications. பக். 559. .
4. ↑   *Documentation on Women, Children, and Human Rights*. Sandarbhini, Library and Documentation Centre, All India Association for Christian Higher Education. 1994. பக். 2. .
5. ↑  Soma Basu (4 September 1994). "IAF flies into a new era". SikhWomen.com. Retrieved 13 February 2014.
6. ↑   *Limca Book of Records*. Bisleri Beverages Limited. 2003. பன்னாட்டுத் தரப்புத்தக எண்:9788190114868. .
7. ↑  "Woman IAF flying cadet killed in trainer crash - Indian Express". 13 May 2008. Retrieved 13 February 2014.
**பல்வேர்க் குழி** செய்முறை: சொத்தையான அல்லது உடைந்த பல், துளைத்தலும் துப்புரவாக்கலும், நுண் அராவிகள் மூலம் அராவுதல், மீள்மத்தினால் நிரப்பப்படுதலும் பல் தலை பொருத்தலும்
**பல்லுட்புற சிகிட்சை**  (*Endodontic therapy*) என்பது சொத்தை அடைந்த பல்லை அகற்றாது நோய்த்தொற்றை நீக்கவும் வருங்காலத்தில் நுண்ணுயிரித் தொற்றுக்களிலிருந்து பல்லைக் காப்பாற்றவும் பற்கூழில் மேற்கொள்ளப்படும் சிகிட்சை செய்முறைகளாகும். இந்தச் செய்முறைகள் பொதுவழக்கில் "**பல்வேர்க்குழி**அல்லது **பல் வேர்** சிகிட்சை (*Root canal treatment*) எனப்படுகிறது. பல்வேர்க் குழிகளும் அவற்றின் பற்கூழ் அறைகளும் பற்களின் உள்ளே அமைந்துள்ள உள்ளீடற்ற பகுதிகளாகும்; இங்கு நரம்புத் திசுக்கள், குருதிக்குழல்கள் மற்றும் உயிரணுத் தொகுதிகளும் அடங்கயுள்ளன. பல்லுட்புற சிகிட்சையில் உள்ள படிநிலைகளாவன:

1. பற்கூழ் அறையின் உள்ளே உள்ள கட்டமைப்பை *நீக்குவது*,
2. வெற்றிடமான அறைகளை துப்புரவாக்கி சரிசெய்வது,
3. நுண்ணிய அராவிகளையும் கொண்டும் குறிப்பிட்ட நீர்மங்களை பாய்ச்சியும் களங்கங்களை நீக்குவது,
4. களங்கமற்ற குழிகளை மரப்பால் பிசினுடன்(Gutta- percha) துத்தநாக ஆக்ஸைடு, பிஸ்மத் ஆக்ஸைடு சேர்ந்த கலவைக் கொண்டு *நிரப்புதல்*.

சில சிகிட்சை முறைகளில் பிச்பநோல் எ கலந்துள்ள அல்லது கலக்காத இப்பாக்சி பிசின் மரப்பால் பிசினை பிணைக்கப் பயன்படுத்தப்படுகின்றன.
பல்லுட்புற சிகிட்சைக்குப் பின்னர் குறிப்பிட்ட பல் "உயிரற்று" இருக்கும். மீண்டும் மேற்பகுதியில் தொற்று ஏற்பட்டால் பல்வேர் முனை அறுவைத் தேவைப்படும்.

இந்தச் செய்முறை தகுந்த கவனத்துடன் செய்யப்பட்டால் எவ்வித வலியும் தெரியாது; இருப்பினும் வழமையாக இந்தச் சிகிட்சை பற்சிகிட்சைகளிலேயே மிகவும் பயப்படப்படும் சிகிட்சையாக உள்ளது.

மேற்சான்றுகள்
-------------

1. ↑  M. A. Marciano,
 R. Ordinola-Zapata,
 T. V. R. N. Cunha,
 M. A. H. Duarte,
 B. C. Cavenago,
 R. B. Garcia,
 C. M. Bramante,
 N. Bernardineli,
 I. G. Moraes (April 2011). "Analysis of four gutta-percha techniques used to fill mesial root canals of mandibular molars". *International Endodontic Journal* **44**: 321-329. .
2. ↑  Root canal pain. Causes of pain during or between root canal therapy appointments

வெளி இணைப்புகள்
---------------

* An animated review of root canal treatment.
* Comparison of antibacterial and toxic effects of various root canal irrigants.
* Endodontic treatment of teeth associated with a large periapical lesion. பரணிடப்பட்டது 2012-04-06 at the வந்தவழி இயந்திரம்
* Mechanical Root Canal Procedure Instruments பரணிடப்பட்டது 2011-12-09 at the வந்தவழி இயந்திரம்
* What does root canal treatment feel like from a patient's perspective?
* Concept of predictable desinfection in endodontics

விக்கிமீடியா பொதுவகத்தில்,  
 ***பல்வேர்க்குழி***   
என்பதில் ஊடகங்கள் உள்ளன.
**கிறிஸ்டினா மரியா கோஃப்** ( *Christina Maria Gough*; பிறப்பு: பிப்ரவரி 18, 1994) ஓர் ஜெர்மன் துடுப்பாட்ட வீரர் ஆவார். இவர் தேசிய துடுப்பாட்ட அணிக்காக பன்முக வீரராக விளையாடுகிறார். அனைத்து பெண்கள் பன்னாட்டு இருபது20 போட்டிகளிலும் விக்கெட் இழப்பின்றி ஒரு அணியின் அதிகபட்ச ஓட்டம் (துடுப்பாட்டங்களுக்கான புதிய சாதனையை இவர் இரண்டு முறை உருவாக்கினார்.

2021 துடுப்பாட்டப் போட்டியின் முடிவில், பெண்கள் பன்னாட்டு இருபது20 போட்டிகளில் எந்த வீராங்கனை வைத்திராத அதிகபட்ச பேட்டிங் சராசரியை 22 போட்டிகளில் இருந்து 42.23 சராசரியாகக் கொண்டிருந்தார். அதில் இவர் மொத்தம் 549 ஓட்டங்கள் எடுத்தார்.

ஆரம்ப வாழ்க்கை மற்றும் தொழில்
-----------------------------

கிறிஸ்டினா கோஃப் ஒரு ஜெர்மன் தாய்க்கும் மற்றும் ஆங்கிலேய தந்தைக்கு ஆம்பர்குவில் பிறந்தார்.  இவர் இங்கிலாந்தின் பர்மிங்காமில் வளர்ந்தார்.  அங்கு இவர் வெஸ்ட் மிட்லாண்ட்ஸின் சோலிஹல்லில் உள்ள சோலிஹல் பள்ளியில் பயின்றார்.  இவர் தனது 10 வயதில் துடுப்பாட்டம் விளையாடத் தொடங்கினார். ஆரம்பத்தில் தனது மூத்த சகோதரருடன் தங்களது தோட்டத்தில் விளையாடினார். பின்னர் ஒரு சங்கத்தில் சேர்ந்து விளையாடினார். 

2007 முதல் 2011 வரை, கோஃப் இங்கிலாந்தின் வார்விக்சயர் அணிக்காக இளையோர் அணிகளில் விளையாடினார்.  2014 மற்றும் 2016 க்கு இடையில், கேம்பிரிட்சு பல்கலைக்கழக பெண்களுக்கு எதிராக ஆக்சுபோர்டு பல்கலைக்கழக பெண்கள் அணிக்காக மூன்று போட்டிகளில் விளையாடினார்.  2016 ஆம் ஆண்டில், ஆக்சுபோர்டில் உள்ள செயின்ட் ஹில்டாஸ் கல்லூரியில் (ஜெர்மன்) நவீன மொழிகளில் முதுகலைப் பட்டத்தை முடித்தார்.  பின்னர் ஆம்பர்கு திரும்பினார்.

உள்ளூர் விளையாட்டு
------------------

2012 இல், கோஃப் வார்விக்சயர் முதல் பதினோரு பேரின் ஒரு பகுதியாக இருந்தார்.  அந்த பருவத்தின் மகளிர் கவுண்டி போட்டிகளில் இது பிரிவு 2 சாம்பியனாக இருந்தது.  2022 பெண்கள் இருபது20 கோப்பைக்காக வார்விக்சயர் அணிக்காக விளையாட கோஃப் திரும்பினார்.  இவர் 2023இல் மேற்கு மிட்லாண்ட்ஸ் பிராந்திய கோப்பையில் ஸ்டாஃபோர்ட்ஷையர் அணிக்காக விளையாடினார். 

ஆம்பர்க்கிற்குச் சென்றதிலிருந்து, 2019 இல் ஜெர்மன் பெண்கள் பன்டெஸ்லிகா வாகையாளர் போட்டியை வென்ற *ராட் ஜெல்ப்* மகளிர் அணிக்காக கோஃப் விளையாடினார்.  இவர் அல்டோனா 93 என்ற கால்பந்து சங்க அணிக்காக கால்பந்தும் விளையாடி வருகிறார்.

சொந்த வாழ்க்கை
--------------

விளையாட்டைத் தவிர ஆம்பர்க்கில் உள்ள புள்ளியியல் சேவை வழங்குனருக்கான தரவு ஆய்வாளராகவும், ஒரு சுயாதீன மொழிபெயர்ப்பாளராகவும் பணியாற்றுகிறார். 

1. ↑  "Christina Gough". *ESPNcricinfo*. ESPN Inc. Retrieved 15 February 2021.
2. ↑
3. 1 2 3 4  "Christina Gough". *linkedin.com*. LinkedIn. Retrieved 15 February 2021.
4. ↑
5. 1 2  Division 2 – 2012, Play-Cricket.
6. ↑  "Christina Gough bio". *Cricday*. Retrieved 29 June 2019.
7. ↑  "Christina Gough". *cric HQ*. Retrieved 17 February 2021.
8. ↑  "18 April 2022 @ 11:00: Warwickshire Women v Wales Women". *Play-Cricket*. Retrieved 20 April 2022.
9. ↑  "20 August 2023: Worcestershire Women v Staffordshire Women". *Play-Cricket*. Retrieved 31 October 2023.
10. ↑  "DCB Bundesliga Frauen" [DCB Bundesliga Women]. *German Cricket Federation (DCB)* (in ஜெர்மன்). Retrieved 17 February 2021.
11. ↑  "1. Frauen" [1st Women's]. *Altona 93*. Archived from the original on 17 February 2021. Retrieved 17 February 2021.
**சருதாகிகோ அகாமி** சப்பானிய மதமான சிந்தோவின் தெய்வம்; மண்ணுலக *கமியின்* தலைவர் அவர். நோரிடோ அவரை *டெய்மியோஜின்* என குறிப்பிடுகிறார். சருதாகிகோ ஓகாமி *குனிட்சுகாமியின்* தலைவராக இருந்தார் மற்றும் *ஜின்னோ ஷாடோகியில்* *ஓட்டனோமிகோடோவின்* மூதாதையர் என்று கூறப்படுகிறது.

சருதாகிகோ ஓகாமி வலிமை மற்றும் வழிகாட்டுதலின் அடையாளமாக பார்க்கப்படுகிறார். அதனால் அவர் அக்கிடோ போன்ற தற்காப்புக் கலைகளின் புரவலர் ஆவார். சுபாகி ஆலயம் மொத்தம் உள்ள இரண்டாயிரத்துக்கும் மேற்பட்ட சருதாகிகோ ஆலயங்களில் முதன்மையானது. *நிஹோன் ஷோகியில்*, அவர் தகாமா-கா-ஹாராவில் இருந்து இறங்கும் போது சூரிய தேவதையான அமதேராசுவின் பேரனான நினிகி-நோ-மிகோடோவை சந்திக்கிறார். அவர் பெரிய தாடி, ஈட்டி, முரட்டு முகம் மற்றும் நீண்ட மூக்குடன் உயர்ந்த மனிதராக சித்தரிக்கப்படுகிறார். அவர் நடனம் மற்றும் கலைகளின் கமியான *அமே-நோ-உசுமே-நோ-மிகோடோகியை* திருமணம் செய்து கொள்கிறார். சருதாகிகோ "வானத்தையும் பூமியையும் ஒளிரச் செய்யும் கடவுள்" என்று கருதப்பட்டார், மேலும் விசுவாசிகளால் அமதேராசுவுக்கு முன் சூரியக் கடவுளாக (சூரியனின் உருவம்) வணங்கப்பட்டார்.

அவர், அமே-நோ-உசுமே மற்றும் அவர்களது குழந்தைகள் பின்னர் சாருமே குலத்தை உருவாக்கினர். கோஜிகியின் கூற்றுப்படி, அசாகாவில் உள்ள இசுசு ஆற்றில் ஒரு ராட்சத மட்டியிடம் மாட்டிக்கொண்டார், இதனால் நீரில் மூழ்கினார். ஆனால் விசித்திரமாக, சாருதாகிகோவை உஷிபா மோரிகே வாழ்க்கையின் ஒரு வகையான கடவுளாகக் கருதினார். ஓ-சென்சியின் கூற்றுப்படி, ஐகிடோவின் நடைமுறையானது மிசோகி சுத்திகரிப்புக்கான பயிற்சியாகும்.

 சருதாகிகோ ஓகாமி; 19 ஆம் நூற்றாண்டின் பிற்பகுதியில் ஓவியத்திலிருந்து எடுக்கப்பட்டது.
சருதாகிகோவின் பெயர் சொற்பிறப்பியல் தெளிவற்றது. "சருதா" பாரம்பரியமாக "குரங்கு-வயல்" என்ற ஒரு வகையான பொருளை குறிக்கிறது, அதைத் தொடர்ந்து சப்பானிய மொழியில் *கிகோ* "உன்னத இரத்தத்தின் ஆண் குழந்தை, இளவரசன்" என பொருள்படும். எனவே, சருதாகிகோ ஓகாமியின் பெயரை "பெரிய கடவுள், இளவரசர் சருதா" என்று மொழிபெயர்க்கலாம். சாருடாபிகோ மற்றும் சதாஹிகோ உட்பட அவரது பெயரின் பல மாறுபட்ட உச்சரிப்புகள் உள்ளன. 

மானுடவியலாளர் எமிகோ ஓஹ்னுகி-டியர்னி, சருதாகிகோவை ஒரு குரங்கு தெய்வமாக அடையாளப்படுத்தும் காரணிகளை பட்டியலிட்டுள்ளார்: *சரு* என்றால் "குரங்கு", அம்சங்களில் "சப்பானிய மக்காக்குகளின் முக்கிய அம்சமான சிவப்பு பிட்டம் அடங்கும்", மேலும் மக்காக்குகள் குறைந்த அலையில் மட்டிகளை சேகரிக்கும், அது போல அவரது கை சிக்கியது என்றும், "சப்பானிய நாட்டுப்புறக் கதைகளில் அடிக்கடி வரும் கருப்பொருள்" என்றும் கூறுகிறார்.

மேற்கோள்கள்
-----------

1. ↑  "Otanomikoto •. A History. . of Japan. 日本歴史". *. A History. . of Japan. 日本歴史* (in பிரிட்டிஷ் ஆங்கிலம்). Retrieved 2023-08-21.
2. ↑  "English" (PDF). 尾張猿田彦神社. Retrieved 14 August 2012.
3. ↑  "Shrine History". Tsubaki Grand Shrine America. Retrieved 13 August 2012.
4. ↑ . 2004.
5. ↑ . 2009.
6. ↑ . 2013-07-04.
7. ↑  Ohnuki-Tierney, Emiko (1987), *The Monkey as Mirror: Symbolic Transformations in Japanese History and Ritual*, Princeton University Press, pp. 42-43.